इस्राइल के स्वतंत्रता दिवस पर मोशे प्रज्वलित करेगा मशाल  
रब्बी, उनकी पत्नी तथा मोशे को मुंबई हमलों में अपनी जान जोखिम में डाल कर बचाने वाली भारतीय आया सैंड्रा सैमुअल अब नन्हें मोशे की परवरिश कर रही है।
मुंबई में 26 नवंबर को हुए आतंकवादी हमले में अपने माता-पिता को खो चुके साढ़े चार साल के मोशे होत्जबर्ग का चयन इस्राइल के 63 वें स्वतंत्रता दिवस पर आयोजित सरकारी समारोह में मशाल जलाने के लिए किया गया है।  मोशे की ओर से सोमवार की शाम उसके दादा रब्बी रोजेनबर्ग ने मशाल जलाई। दर्शकों के बीच बैठे रब्बी ने कहा कि उन्होंने इस उम्मीद के साथ मशाल जलाई कि इससे इस्राइल के लिए प्यार का संदेश फैलेगा।  रब्बी, उनकी पत्नी तथा मोशे को मुंबई हमलों में अपनी जान जोखिम में डाल कर बचाने वाली भारतीय आया सैंड्रा सैमुअल अब नन्हें मोशे की परवरिश कर रही है। रब्बी ने कहा ईश्वर आतंकवाद और नफरत पर विजय पाने में मदद करे। मोशे के पिता गैवरियल और मां रिवका होल्त्जबर्ग मुंबई में 26 नवंबर को नरीमन हाउस पर हुए आतंकवादी हमले में मारे गए थे। इस्राइल के स्वतंत्रता दिवस समारोहों के आयोजन की थीम लुकिंग आफ्टर वन एनॅदर : द ईयर ऑफ म्यूचुअल केयर थी। इस्राइल के सार्वजनिक कूटनीति और विदेशी नागरिक मामलों के मंत्री ने कहा कि मशाल प्रज्जवलित करने के लिए चुना गया प्रत्येक व्यक्ति इस साल के समारोहों की मूल थीम का प्रतिनिधित्व करता है।